el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Απάντηση σε διάφορα ερωτήματα που απασχολούν τους οπαδούς της Ομόνοιας, έδωσε ο εκπρόσωπος Τύπου των πρασίνων, Ανδρέας Δημητρίου, σε ραδιοφωνικές του τοποθετήσεις. Μιλώντας στον Super ΣΠΟΡ FM, μεταξύ άλλων αναφέρθηκε στο ταξίδι στην Αρμενία όπου η Ομόνοια θα αντιμετωπίσει την Αραράτ για τον α’ προκριματικό γύρο του Τσάμπιονς Λιγκ, τον σχεδιασμό και πολλά άλλα.
Ακολούθως, απάντησε γιατί η Ομόνοια αποδέχθηκε να ταξιδέψει στην Αρμενία, παρά την άσχημη κατάσταση που υπάρχει στη χώρα με τα κρούσματα κορωνοϊού:
«Με το που έγινε η κλήρωση προχωρήσαμε άμεσα σε ενέργειες στην ΟΥΕΦΑ σε ό,τι αφορά στις ανησυχίες μας για την κατάσταση της πανδημίας στην Αρμενία. Ό,τι μπορούσαμε να κάνουμε στο πλαίσιο των κανονισμών, το κάναμε. Η ΟΥΕΦΑ ξεκαθαρίζει στα πρωτόκολλα της σε ποιες περιπτώσεις προκύπτει αλλαγής έδρας. Αλλαγή γίνεται εάν η φιλοξενούμενη ομάδα δεν μπορεί να μεταβεί, είτε ομαλά (αν πρέπει να μπει σε αυτοπεριορισμό), είτε καθόλου (αν είναι κλειστά τα σύνορα) στη χώρα διεξαγωγής του αγώνα λόγω των τοπικών κυβερνητικών περιορισμών, είτε εάν η φιλοξενούμενη ομάδα θα επηρεαστεί κατά την επιστροφή στην χώρα της λόγω των περιορισμών που έχουν επιβάλει οι αρχές της δικής της χώρα (για παράδειγμα να πρέπει να μπει σε αυτοπεριορισμό).
Μπορείς να ζητήσεις αλλαγή έδρας σε συγκεκριμένες περιπτώσεις. Δεν προβλέπεται από την ΟΥΕΦΑ να προβεί σε αλλαγή έδρας με βάση πόσα κρούσματα έχει η κάθε χώρα. Για αλλαγή έδρας έχει να κάνει με την φιλοξενούμενη ομάδα, να μην μπορεί δηλαδή να ταξιδέψει ή να μην μπορεί να επιστρέψει λόγω των περιοριστικών μέτρων από τις Αρχές που υπάρχουν σε κάθε χώρα. Στη δική μας περίπτωση που τα πάμε με ναυλωμένη πτήση αυτό δεν ισχύει. Μας επέτρεψε χωρίς περιορισμούς η κυβέρνηση της Αρμενίας να ταξιδέψουμε και να επιστρέψουμε στην Κύπρο χωρίς προβλήματα. Και η Κυπριακή Κυβέρνηση διαβεβαίωσε γραπτώς πως δεν θα εξαναγκαστεί σε αυτοπεριορισμό η αποστολή μας με την επιστροφή της στην Κύπρο καθώς θα ταξιδέψει με ναυλωμένη πτήση και θα εφαρμόσει τα αυστηρά πρωτόκολλα της ΟΥΕΦΑ. Με αυτά τα δεδομένα η ΟΥΕΦΑ αποφάσισε πως το παιχνίδι θα γίνει κανονικά στην Αρμενία. Αντιλαμβάνεστε πως εάν δεν πάμε να παίξουμε το παιχνίδι θα χάσουμε στα χαρτιά 0-3».
Για το ενδεχόμενο εξεύρεσης θετικού κρούσματος σε ομάδα: «Εάν ένας ή περισσότεροι ποδοσφαιριστές ή μέλη μιας ομάδας διαπιστωθούν στα τεστ που απαιτεί η ΟΥΕΦΑ, θετικοί στον ιό, το παιχνίδι θα διεξαχθεί κανονικά εκτός και εάν οι εθνικές αρχές, είτε της μίας χώρας, είτε και των δύο χωρών των διαγωνιζομένων ομάδων, ή η εθνικές αρχές της χώρας στην οποία θα διεξαχθεί το παιχνίδι (σε περίπτωση ουδέτερης έδρας), ζητήσουν μεγάλο αριθμό παικτών ή ολόκληρη την ομάδα να τεθεί σε καραντίνα. Εάν υπάρχουν τουλάχιστον 13 διαθέσιμοι παίκτες της καταλόγου Α’, τότε το παιχνίδι πρέπει να διεξαχθεί κανονικά. Εάν υπάρχουν λιγότεροι από 13 διαθέσιμοι παίκτες καταλόγου Α’ ή κανένας διαθέσιμος τερματοφύλακας, η ΟΥΕΦΑ μπορεί να επιτρέψει μετάθεση του αγώνα μέσα στα προκαθορισμένα χρονοδιαγράμματα και σε περίπτωση που οι εθνικές αρχές ζητήσουν νέα τεστ για να διαπιστωθεί εάν υπάρχει επαρκής αριθμός παικτών για να διεξαχθεί το παιχνίδι. Εναλλακτικά, η ομάδα μπορεί να δηλώσει παίκτες που δεν είχαν αρχικά δηλωθεί στη λίστα της ΟΥΕΦΑ για το παιχνίδι, φτάνει οι παίκτες αυτοί να είναι κανονικά εγγεγραμμένοι στους καταλόγους της εθνικής ομοσπονδίας».
Για τον σχεδιασμό πρόσθεσε: «Παραπέμπουμε στις δηλώσεις του κ. Μπεργκ επί του προγραμματισμού, ότι δηλαδή νιώθει άνετος με το ρόστερ που έχει στη διάθεσή του, ενώ παράλληλα επιδιώκεται να γίνουν κινήσεις ουσίας, όσον αφορά στην ενίσχυση της ομάδας. Δεν εκβιάζουμε οποιεσδήποτε μετεγγραφικές κινήσεις, αλλά θα κάνουμε μετεγγραφή μόνο εάν προκύψουν περιπτώσεις ποδοσφαιριστών που να είναι αγωνιστικά και οικονομικά εντός των κριτηρίων που έχουμε καθορίσει και για τις οποίες θα είναι σύμφωνοι όλοι όσοι αποτελούν την ομάδα προγραμματισμού. Δηλαδή ο κ. Μπεργκ, ο κ. Λάρκου και ο κ. Ταραπουλούζης. Αυτή είναι μια συνειδητή επιλογή. Εφόσον ο προπονητής νιώθει άνετα με το ρόστερ, αυτό επιτρέπει στην ομάδα προγραμματισμού να κινηθεί με υπομονή στο μετεγγραφικό παζάρι. Επιπλέον, θα πρέπει να σημειώσουμε τις αντικειμενικές δυσκολίες και τα νέα δεδομένα που δημιούργησε η παγκόσμια πανδημία. Για παράδειγμα, η μετακίνηση της μετεγγραφικής περιόδου και το γεγονός ότι στην Ευρώπη ολοκληρώνεται στις 5 Οκτωβρίου, προσφέρει επιπλέον χρόνο στους ποδοσφαιριστές και καθορίζει ανάλογα τις οικονομικές τους απαιτήσεις. Είναι και το θέμα των περιορισμών στις αφίξεις ποδοσφαιριστών από συγκεκριμένες χώρες. Παρά τις ιδιαιτερότητες που υπάρχουν όμως, η ομάδα προγραμματισμού προσπαθεί να κάνει τις καλύτερες δυνατές επιλογές που θα ανεβάσουν περαιτέρω το αγωνιστικό μας επίπεδο».
Για τον Ακιντόλα είπε: «Είναι δεδομένη η επιθυμία μας να αποκτήσουμε τον Ακιντόλα, ωστόσο δεν έχει σημειωθεί ουσιαστική εξέλιξη επί του θέματος. Στο μεταξύ εάν προκύψει περίπτωση ακραίου επιθετικού που θα κριθεί εντός των αγωνιστικών και οικονομικών μας κριτηρίων, τότε θα προχωρήσουμε στην απόκτησή του.
Για τις θέσεις που θα ενισχυθεί η Ομόνοια δεν θέλησε να πει συγκεκριμένα κάτι: «Επιτρέψτε μας να μην αναφερθούμε αναλυτικά στις θέσεις που επιδιώκουμε να ενισχυθούμε. Υπάρχουν ακόμη κάποιες κινήσεις που θέλουμε να κάνουμε αυτή την μετεγγραφική περίοδο, ωστόσο δεν θα μπούμε στην παρούσα φάση σε περισσότερες λεπτομέρειες».
Σχετικά με τον Φάνο Κατελάρη και την ενημέρωση από την ΚΟΠ πως ζητήθηκε για λογαριασμό της Ομόνοιας από την Ομοσπονδία της Ουγγαρίας το διεθνές πιστοποιητικό εγγραφής του παίκτη και ότι αυτό παραλήφθηκε κι ο ποδοσφαιριστής έχει εγγραφεί στην Ομόνοια, είπε: «Ο Φάνος δεν βρίσκεται στα πλάνα της τεχνικής ηγεσίας για τη νέα σεζόν και βρίσκεται σε διαδικασία εξεύρεσης ομάδας για να συνεχίσει την καριέρα του».